CELEX: 32017R2391
Language: hu
Date: 2017-12-12 00:00:00
Title: Az Európai Parlament és a Tanács (EU) 2017/2391 rendelete (2017. december 12.) az 1059/2003/EK rendelet területi tipológiák (Tercet) tekintetében történő módosításáról

29.12.2017   
               
               
                  HU
               
               
                  Az Európai Unió Hivatalos Lapja
               
               
                  L 350/1
               
            AZ EURÓPAI PARLAMENT ÉS A TANÁCS (EU) 2017/2391 RENDELETE
      (2017. december 12.)
      az 1059/2003/EK rendelet területi tipológiák (Tercet) tekintetében történő módosításáról
      AZ EURÓPAI PARLAMENT ÉS AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen 338. cikkének (1) bekezdésére,
      tekintettel az Európai Bizottság javaslatára,
      a jogalkotási aktus tervezete nemzeti parlamenteknek való megküldését követően,
      tekintettel az Európai Gazdasági és Szociális Bizottság véleményére (1),
      tekintettel a Régiók Bizottságának véleményére (2),
      rendes jogalkotási eljárás keretében (3),
      mivel:
      
                  (1)
               
               
                  Az 1059/2003/EK európai parlamenti és tanácsi rendelet (4) létrehoz egy közös statisztikai célú területi osztályozást (a statisztikai célú területi egységek nómenklatúrája, a továbbiakban: NUTS) annak érdekében, hogy lehetővé tegye az összehangolt regionális statisztikák Európai Unión belüli gyűjtését, összeállítását és közzétételét.
               
            
                  (2)
               
               
                  A Bizottság a Gazdasági Együttműködési és Fejlesztési Szervezettel együttműködésben számos alapvető és releváns területi tipológiát határozott meg az 1059/2003/EK rendelet által létrehozott statisztikai egységek osztályozására.
               
            
                  (3)
               
               
                  Az európai statisztikai rendszer már használja ezeket a tipológiákat, különösen az urbanizáció fokát, amely tartalmazza a nagyvárosok meghatározását is.
               
            
                  (4)
               
               
                  A tipológiák kodifikációjára annak érdekében van szükség, hogy a területtípusokra vonatkozóan egyértelmű fogalommeghatározásokat és feltételeket határozzanak meg, biztosítva ezek összehangolt és átlátható alkalmazását és stabillá téve a tipológiákat az európai statisztikák összeállításának és közzétételének elősegítése érdekében. E statisztikai tipológiák nem érintik az uniós szakpolitikák egyes területeinek meghatározását.
               
            
                  (5)
               
               
                  Statisztikai rácsok rendszerét kell alkalmazni a területtípusokkal kapcsolatos számításokhoz és a területtípusok adott régiókhoz és térségekhez való hozzárendeléséhez, mivel a területtípusok az 1 km2-es cellarácsban található népesség eloszlásától és sűrűségétől függenek.
               
            
                  (6)
               
               
                  A helyi közigazgatási egységek (LAU) néhány kisebb jelentőségű vonatkozását is egyértelművé kell tenni a terminológia, valamint a LAU jegyzékek tagállamoktól a Bizottsághoz (Eurostat) történő továbbításának egyszerűsítése érdekében.
               
            
                  (7)
               
               
                  A kapcsolódó tagállami fejleményekhez való alkalmazkodás érdekében a Bizottságot fel kell hatalmazni arra, hogy az Európai Unió működéséről szóló szerződés 290. cikkének megfelelően jogi aktusokat fogadjon el az 1059/2003/EK rendelet I. mellékletében található NUTS-osztályozásnak, a II. mellékletében található meglévő közigazgatási egységek jegyzékének, valamint a III. mellékletben található LAU-k jegyzékének a tagállamok által közölt információknak megfelelő módosítására vonatkozóan. Különösen fontos, hogy a Bizottság az előkészítő munka során megfelelő konzultációkat folytasson, többek között szakértői szinten, és hogy e konzultációkra a jogalkotás minőségének javításáról szóló, 2016. április 13-i intézményközi megállapodásnak megfelelően kerüljön sor (5). A felhatalmazáson alapuló jogi aktusok előkészítésében való egyenlő részvétel biztosítása érdekében az Európai Parlament és a Tanács a tagállamok szakértőivel egyidejűleg kap kézhez minden dokumentumot, és szakértőik rendszeresen részt vehetnek a Bizottság felhatalmazáson alapuló jogi aktusok előkészítésével foglalkozó szakértői csoportjainak ülésein.
               
            
                  (8)
               
               
                  E rendelet végrehajtása egységes feltételeinek biztosítása érdekében a Bizottságra végrehajtási hatásköröket kell ruházni a területi tipológiák alkalmazása és az idősorok tekintetében, amelyeket a tagállamoknak továbbítaniuk kell a Bizottságnak a NUTS-osztályozás bármilyen módosítása esetén. Ezeket a végrehajtási hatásköröket a 182/2011/EU európai parlamenti és tanácsi rendeletnek (6) megfelelően kell gyakorolni.
               
            
                  (9)
               
               
                  mivel e rendelet célját, nevezetesen a regionális osztályozás harmonizációját a tagállamok nem tudják kielégítően megvalósítani, az Unió szintjén azonban e cél jobban megvalósítható, az Unió intézkedéseket hozhat, az Európai Unióról szóló szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez a rendelet nem lépi túl az e cél eléréséhez szükséges mértéket.
               
            
                  (10)
               
               
                  Az 1059/2003/EK rendeletet ezért ennek megfelelően módosítani kell,
               
            ELFOGADTA EZT A RENDELETET:
      1. cikk
      Az 1059/2003/EK rendelet a következőképpen módosul:
      
                  1.
               
               
                  Az 1. cikk helyébe a következő szöveg lép:
                  „1. cikk
                  Tárgy
                  (1)   E rendelet létrehozza a közös statisztikai célú területi osztályozást (NUTS) annak érdekében, hogy az Unió különböző területi szintjein lehetővé tegye az európai statisztikák gyűjtését, összeállítását és közzétételét.
                  (2)   A NUTS-osztályozás az I. mellékletben található.
                  (3)   A 4. cikkben említett helyi közigazgatási egységek (LAU) kiegészítik a NUTS-osztályozást.
                  (4)   A 4a. cikkben említett statisztikai rácsok kiegészítik a NUTS-osztályozást. E statisztikai rácsokat a népesség alapú területi tipológiák kiszámítására használják.
                  (5)   A 4b. cikkben említett uniós területi tipológiák kiegészítik a NUTS-osztályozást a területi egységekhez tartozó típusok hozzárendelésével.”
               
            
                  2.
               
               
                  A 2. cikk (5) bekezdését el kell hagyni.
               
            
                  3.
               
               
                  A 3. cikk a következőképpen módosul:
                  
                              a)
                           
                           
                              a (4) bekezdés helyébe a következő szöveg lép:
                              „(4)   A NUTS-osztályozáshoz felhasznált meglévő közigazgatási egységeket a II. melléklet határozza meg. A Bizottság felhatalmazást kap arra, hogy a 7a. cikknek megfelelően felhatalmazáson alapuló jogi aktusokat fogadjon el a II. mellékletnek a közigazgatási egységekben bekövetkezett és az érintett tagállam által az 5. cikk (1) bekezdésével összhangban a Bizottsággal közölt továbbított változások alapján történő módosítására vonatkozóan.”;
                           
                        
                              b)
                           
                           
                              az (5) bekezdés harmadik albekezdésének helyébe a következő szöveg lép:
                              „Egyes nem közigazgatási egységek azonban – különösen a szigeteken és a legkülső régiókban – sajátos földrajzi, társadalmi-gazdasági, történelmi, kulturális vagy környezeti körülmények miatt eltérhetnek a fenti küszöbértékektől.”.
                           
                        
            
                  4.
               
               
                  A 4. cikk helyébe a következő szöveg lép:
                  „4. cikk
                  Helyi közigazgatási egységek
                  (1)   Minden tagállamban a helyi közigazgatási egységek (LAU) a NUTS 3 szintet a területi egységek egy vagy két további szintjére osztják fel. A LAU-szintek közül legalább egy a 3. cikk (1) bekezdésében meghatározott és a III. mellékletben szereplő közigazgatási egység lesz. A Bizottság felhatalmazást kap arra, hogy a 7a. cikknek megfelelően felhatalmazáson alapuló jogi aktusokat fogadjon el a III. mellékletben foglalt LAU-jegyzéknek a közigazgatási egységekben bekövetkezett és az érintett tagállam által az 5. cikk (1) bekezdésével összhangban a Bizottsággal közölt változások alapján történő módosítására vonatkozóan.
                  (2)   A tagállamoknak minden év első hat hónapján belül továbbítaniuk kell a Bizottságnak (Eurostat) az előző év december 31-re vonatkozó LAU-jegyzéket, amelyben feltüntetnek minden változást és azt a NUTS 3 régiót, amely alá a helyi közigazgatási egységek tartoznak. A tagállamoknak e jegyzéket a Bizottság (Eurostat) által kért elektronikus adatformátumban kell továbbítaniuk.
                  (3)   A Bizottság (Eurostat) minden év december 31-ig közzéteszi a LAU-jegyzéket weboldalának erre a célra kijelölt részén.”;
               
            
                  5.
               
               
                  A szöveg a következő cikkekkel egészül ki:
                  „4a. cikk
                  Statisztikai rácsok
                  A Bizottságnak (Eurostat) naprakészen kell tartania és a weboldalának erre a célra kijelölt részén közzé kell tennie az uniós szintű statisztikai rácsok rendszerét. A statisztikai rácsok megfelelnek az 1089/2010/EU bizottsági rendeletben (*1) meghatározott előírásoknak.
                  4b. cikk
                  Uniós területi tipológiák
                  (1)   A Bizottságnak (Eurostat) naprakészen kell tartania és a weboldalának erre a célra kijelölt részén közzé kell tennie az uniós tipológiákat, amelyeket a NUTS- és LAU-szintű, valamint rácscella szintű területi egységek alkotnak.
                  (2)   A rácsalapú tipológiát 1 km2 rácsfelbontás szintjén a következőképpen kell meghatározni:
                  
                              —
                           
                           
                              »városközpontok»,
                           
                        
                              —
                           
                           
                              »városi agglomerációk»,
                           
                        
                              —
                           
                           
                              »vidéki rácscellák».
                           
                        (3)   Az alábbi LAU-szintű tipológiák jönnek létre:
                  
                              a)
                           
                           
                              az urbanizáció foka (DEGURBA):
                              
                                          —
                                       
                                       
                                          »városi térségek»:
                                          
                                                      —
                                                   
                                                   
                                                      »nagyvárosok» vagy »sűrűn lakott térségek»,
                                                   
                                                
                                                      —
                                                   
                                                   
                                                      »városok és elővárosok» vagy »közepesen sűrűn lakott térségek»,
                                                   
                                                
                                    
                                          —
                                       
                                       
                                          »vidéki térségek» vagy »ritkán lakott térségek»;
                                       
                                    
                        
                              b)
                           
                           
                              városok funkcionális egységei:
                              
                                          —
                                       
                                       
                                          »nagyvárosok» továbbá azok »vonzáskörzetei»;
                                       
                                    
                        
                              c)
                           
                           
                              tengerparti térségek:
                              
                                          —
                                       
                                       
                                          »tengerparti térségek»,
                                       
                                    
                                          —
                                       
                                       
                                          »nem tengerparti területek».
                                       
                                    
                        Amennyiben egy tagállamban egynél több LAU közigazgatási szint van, a Bizottságnak (Eurostat) konzultálnia kell e tagállammal annak érdekében, hogy meghatározza azt a LAU-közigazgatási szintet, amelyhez hozzárendelik a tipológiákat.
                  (4)   Az alábbi tipológiák és elnevezések jönnek létre NUTS 3 szinten:
                  
                              a)
                           
                           
                              városi-vidéki tipológia:
                              
                                          —
                                       
                                       
                                          »jellemzően városi régiók»,
                                       
                                    
                                          —
                                       
                                       
                                          »köztes régiók»,
                                       
                                    
                                          —
                                       
                                       
                                          »jellemzően vidéki régiók»;
                                       
                                    
                        
                              b)
                           
                           
                              nagyvárosi tipológia:
                              
                                          —
                                       
                                       
                                          »nagyvárosi régiók»,
                                       
                                    
                                          —
                                       
                                       
                                          »nem nagyvárosi régiók»;
                                       
                                    
                        
                              c)
                           
                           
                              tengerparti tipológia:
                              
                                          —
                                       
                                       
                                          »tengerparti régiók»,
                                       
                                    
                                          —
                                       
                                       
                                          »nem tengerparti régiók».
                                       
                                    
                        (5)   A Bizottság végrehajtási jogi aktusok révén egységes feltételeket határoz meg a tipológiák uniós szintű összehangolt alkalmazása érdekében. Ezeknek a feltételeknek meg kell határozniuk azt a módszert, amely alapján a tipológiákat hozzárendelik ez egyes LAU- és NUTS 3 szintű régiókhoz. Az egységes feltételek alkalmazása során a Bizottságnak figyelembe kell vennie a földrajzi, társadalmi-gazdasági, történelmi, kulturális és környezeti körülményeket. Ezeket a végrehajtási jogi aktusokat a 7. cikkben említett vizsgálóbizottsági eljárással összhangban kell elfogadni.
                  
                     (*1)  A Bizottság 1089/2010/EU rendelete (2010. november 23.) a 2007/2/EK európai parlamenti és tanácsi irányelv téradatkészletek és -szolgáltatások interoperabilitására vonatkozó rendelkezéseinek végrehajtásáról (HL L 323., 2010.12.8., 11. o.).”"
						
               
            
                  6.
               
               
                  Az 5. cikk a következőképpen módosul:
                  
                              a)
                           
                           
                              a (4) bekezdés helyébe a következő szöveg lép:
                              „(4)   Az I. mellékletben foglalt NUTS-osztályozás módosításait legkorábban három évenként a naptári év második felében a 3. cikkben meghatározott ismérvek alapján kell elfogadni. Mindazonáltal, ha egy tagállamban a közigazgatási szerkezetet jelentősen átalakítják, a NUTS-osztályozás ilyen módosításait rövidebb időközönként is el lehet fogadni.
                              A Bizottság felhatalmazást kap arra, hogy a 7a. cikknek megfelelően felhatalmazáson alapuló jogi aktusokat fogadjon el e bekezdés első albekezdésében foglalt NUTS-osztályozásnak a területi egységekben bekövetkezett és az érintett tagállam által az e cikk (1) bekezdésével összhangban a Bizottsággal közölt változások alapján történő módosítására vonatkozóan. Az említett felhatalmazáson alapuló jogi aktus elfogadását követő második év január 1-jétől kezdődően a tagállamok által a Bizottságnak (Eurostat) elküldött regionális adatoknak a módosított NUTS-osztályozáson kell alapulniuk.”;
                           
                        
                              b)
                           
                           
                              az (5) bekezdés helyébe a következő szöveg lép:
                              „(5)   Ha a Bizottság a 4. cikk szerint felhatalmazáson alapuló jogi aktust fogad el, az érintett tagállam a korábban továbbított adatok helyettesítése céljából továbbítja a Bizottsághoz (Eurostat) az új regionális bontás idősorait. Az érintett tagállam az ezeket az idősorokat az említett felhatalmazáson alapuló jogi aktus elfogadását követő negyedik év január 1-jéig továbbítja.
                              A Bizottság végrehajtási jogi aktusok révén egységes feltételeket határoz meg az idősorokra és hosszúságukra vonatkozóan, figyelembe véve ezen adatok szolgáltatásának megvalósíthatóságát. E végrehajtási jogi aktusokat a 7. cikkben említett vizsgálóbizottsági eljárással összhangban kell elfogadni.”.
                           
                        
            
                  7.
               
               
                  A 7. cikk helyébe a következő szöveg lép:
                  „7. cikk
                  Bizottsági eljárás
                  (1)   A Bizottság munkáját az európai statisztikai rendszer bizottsága segíti. Ez a bizottság a 182/2011/EU rendelet értelmében vett bizottságnak minősül.
                  (2)   Az e bekezdésre történő hivatkozáskor a 182/2011/EU rendelet 5. cikkét kell alkalmazni.”;
               
            
                  8.
               
               
                  A rendelet a következő cikkel egészül ki:
                  „7a. cikk
                  A felhatalmazás gyakorlása
                  (1)   A felhatalmazáson alapuló jogi aktusok elfogadására vonatkozóan a Bizottság részére adott felhatalmazás feltételeit ez a cikk határozza meg.
                  (2)   A Bizottságnak a 3. cikk (4) bekezdésében, a 4. cikk (1) bekezdésében és az 5. cikk (4) bekezdésében említett, felhatalmazáson alapuló jogi aktus elfogadására vonatkozó felhatalmazása ötéves időtartamra szól 2018. január 18-tól kezdődő hatállyal. A Bizottság legkésőbb kilenc hónappal az ötéves időtartam letelte előtt jelentést készít a felhatalmazásról. A felhatalmazás hallgatólagosan meghosszabbodik a korábbival megegyező időtartamra, amennyiben az Európai Parlament vagy a Tanács nem ellenzi a meghosszabbítást legkésőbb három hónappal minden egyes időtartam letelte előtt.
                  (3)   Az Európai Parlament vagy a Tanács bármikor visszavonhatja a 3. cikk (4) bekezdésében, a 4. cikk (1) bekezdésében és az 5. cikk (4) bekezdésében említett felhatalmazást. A visszavonásról szóló határozat megszünteti az abban meghatározott felhatalmazást. A határozat az Európai Unió Hivatalos Lapjában való kihirdetését követő napon, vagy a benne megjelölt későbbi időpontban lép hatályba. A határozat nem érinti a már hatályban lévő felhatalmazáson alapuló jogi aktusok érvényességét.
                  (4)   A felhatalmazáson alapuló jogi aktus elfogadása előtt a Bizottság a jogalkotás minőségének javításáról szóló, 2016. április 13-i intézményközi megállapodásban foglalt elveknek megfelelően konzultál az egyes tagállamok által kijelölt szakértőkkel.
                  (5)   A Bizottság a felhatalmazáson alapuló jogi aktus elfogadását követően haladéktalanul és egyidejűleg értesíti arról az Európai Parlamentet és a Tanácsot.
                  (6)   A 3. cikk (4) bekezdése, a 4. cikk (1) bekezdése és az 5. cikk (4) bekezdése értelmében elfogadott felhatalmazáson alapuló jogi aktus csak akkor lép hatályba, ha a jogi aktusról való értesítését követő két hónapon belül sem az Európai Parlament, sem a Tanács nem emelt ellene kifogást, illetve ha az említett időtartam lejártát megelőzően mind az Európai Parlament, mind a Tanács arról tájékoztatta a Bizottságot, hogy nem fog kifogást emelni. Az Európai Parlament vagy a Tanács kezdeményezésére ez az időtartam két hónappal meghosszabbodik.”
               
            
                  9.
               
               
                  A 8. cikket el kell hagyni.
               
            
                  10.
               
               
                  A III. melléklet címének helyébe a következő cím lép:
                  
                     „HELYI KÖZIGAZGATÁSI EGYSÉGEK”.
                  
               
            2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Strasbourgban, 2017. december 12-én.
         
            
               az Európai Parlament részéről
            
            
               az elnök
            
            A. TAJANI
         
         
            
               a Tanács részéről
            
            
               az elnök
            
            M. MAASIKAS
         
      
      
         (1)  HL C 209., 2017.6.30., 71. o.
      
      
         (2)  HL C 342., 2017.10.12., 74. o.
      
      
         (3)  Az Európai Parlament 2017. november 14-i álláspontja (a Hivatalos Lapban még nem tették közzé) és a Tanács 2017. december 4-i határozata.
      
         (4)  Az Európai Parlament és a Tanács 1059/2003/EK rendelete (2003. május 26.) a statisztikai célú területi egységek nómenklatúrájának (NUTS) létrehozásáról (HL L 154., 2003.6.21., 1. o.).
      
         (5)  HL L 123., 2016.5.12., 1. o.
      
      
         (6)  Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).